CELEX: 32012R0723
Language: fi
Date: 2012-08-08 00:00:00
Title: Komission täytäntöönpanoasetus (EU) N:o 723/2012, annettu 8 päivänä elokuuta 2012 , neuvoston asetuksessa (EY) N:o 1234/2007 säädetyn perinteisen merkinnän hyväksymisestä (Cream – TDT-US-N0017)

9.8.2012   
            
            
               FI
            
            
               Euroopan unionin virallinen lehti
            
            
               L 212/13
            
         KOMISSION TÄYTÄNTÖÖNPANOASETUS (EU) N:o 723/2012,
   annettu 8 päivänä elokuuta 2012,
   neuvoston asetuksessa (EY) N:o 1234/2007 säädetyn perinteisen merkinnän hyväksymisestä (Cream – TDT-US-N0017)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 118 u artiklan 2 kohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Kaksi Amerikan yhdysvaltoihin sijoittautunutta ammattialoja edustavaa järjestöä (Wine America ja California Export Association) toimitti komissiolle 22 päivänä kesäkuuta 2010 saapuneen hakemuksen, joka koski perinteisen merkinnän ”Cream” suojaamista asetuksen (EY) N:o 1234/2007 liitteessä XI b säädettyyn luokkaan ”3. Väkevä viini” kuuluville sellaisille rypäletuotteille, joilla on neuvoston päätöksellä 2006/232/EY (2) hyväksytyn Euroopan yhteisön ja Amerikan yhdysvaltojen välisen viinikauppasopimuksen liitteessä V lueteltu alkuperänimitys.
            
         
               (2)
            
            
               Neuvoston asetuksen (EY) N:o 479/2008 soveltamista koskevista eräistä yksityiskohtaisista säännöistä tiettyjen viinialan tuotteiden suojattujen alkuperänimitysten, maantieteellisten merkintöjen ja perinteisten merkintöjen sekä merkintöjen ja esittelyn osalta 14 päivänä heinäkuuta 2009 annetun komission asetuksen (EY) N:o 607/2009 (3) 33 artiklan mukaisesti hakemus julkaistiin Euroopan unionin virallisessa lehdessä
                   (4). Kahden kuukauden kuluessa julkaisupäivästä ei ollut esitetty vastaväitteitä.
            
         
               (3)
            
            
               Hakemus amerikkalaisia viinejä koskevan perinteisen merkinnän ”Cream” suojaamiseksi täyttää asetuksen (EY) N:o 1234/2007 118 u artiklan 1 kohdassa ja asetuksen (EY) N:o 607/2009 31 ja 35 artiklassa säädetyt edellytykset. Suojaamista koskeva hakemus olisi hyväksyttävä, ja perinteinen merkintä ”Cream” olisi sisällytettävä sähköiseen E-Bacchus-tietokantaan molempien hakemuksen jättäneiden edustavien ammattialan järjestöjen jäsenten tuottamien viinien kohdalle.
            
         
               (4)
            
            
               Asetuksen (EY) N:o 607/2009 30 artiklan 2 kohdassa edellytetään, että komissio julkistaa ammattialoja edustavaa järjestöä ja sen jäseniä koskevat tiedot. Tiedot olisi julkaistava sähköisessä E-Bacchus-tietokannassa.
            
         
               (5)
            
            
               Tässä asetuksessa säädetty toimenpide on maatalouden yhteisen markkinajärjestelyn hallintokomitean lausunnon mukainen,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään asetuksen (EY) N:o 1234/2007 liitteessä XI b säädettyyn luokkaan ”3. Väkevä viini” kuuluvien amerikkalaisten rypäletuotteiden perinteisen merkinnän ”Cream” suojaamista koskeva hakemus. Lisätään merkintä ”Cream” sähköiseen E-Bacchus-tietokantaan tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä elokuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 299, 16.11.2007, s. 1.
   
      (2)  EUVL L 87, 24.3.2006, s. 1.
   
      (3)  EUVL L 193, 24.7.2009, s. 60.
   
      (4)  EUVL C 276, 13.10.2010, s. 6.
   
      LIITE
      
         Suojattu perinteinen merkintä
      
      
                  —
               
               
                  Cream
               
            
         Asetuksen (EY) N:o 607/2009 31 artiklan 1 kohdassa tarkoitettu kieli
      
      
                  —
               
               
                  englanti
               
            
         Suojan kattaman rypäletuotteen luokka tai luokat (asetuksen (EY) N:o 1234/2007 liite XI b)
      
                  — 3.
               
               
                  Väkevä viini
               
            
         Luettelo kyseisistä suojatuista alkuperänimityksistä ja maantieteellisistä merkinnöistä
      
      
                  —
               
               
                  Euroopan yhteisön ja Amerikan yhdysvaltojen välisen viinikauppasopimuksen liitteessä V luetellut alkuperänimitykset
               
            
         Viittaus jäsenvaltion tai kolmannen maan sovellettaviin sääntöihin
      
      
                  —
               
               
                  Resolution of WineAmerica on Wine Production Definitions for the European Community, hyväksytty 24. maaliskuuta 2009
               
            
                  —
               
               
                  Decision of California Wine Export Program, tehty 7. toukokuuta 2009
               
            
         Tiivistelmä määritelmästä tai käyttöedellytyksistä
      
      
                  —
               
               
                  Ilmaisu ’Cream’ kuvaa yhdysvaltalaisen makean väkevöidyn viinin tyyppiä. Viini on väriltään vaaleankeltaisesta hennon meripihkanoranssiin, maultaan täyteläinen ja makea sekä aromiltaan viinimäisestä hedelmäiseen. Viini voi kuitenkin kuvastaa varovaisesta vanhentamisesta johtuvia ominaisuuksia ja olla luonteeltaan ”kehittyneen” oloinen. Viini voidaan sekoittaa useammasta vuosikerrasta, ja siinä voi tyypillisesti olla makeita viinimäisiä ominaisuuksia. Viini voidaan vanhentaa erilaisissa astioissa. Väkevöimiseen on käytettävä rypäleviinaa.
               
            
         Alkuperämaa(t)
      
      
                  —
               
               
                  Amerikan yhdysvallat
               
            
         Luettelo kolmanteen maahan sijoittautuneen ammattialoja edustavan järjestön jäsenistä, joilla on oikeus käyttää suojattua perinteistä merkintää, on saatavilla seuraavasta osoitteesta:
      
      http://ec.europa.eu/agriculture/markets/wine/e-bacchus/